
AVIZ
asupra propunerii legislative pentru modificarea şi completarea Legii nr. 236 din 09 iunie 2006 pentru aprobarea O.U.G nr. 110 / 2005 privind vânzarea spaţiilor proprietate privată a statului sau a unităţilor administrativ-teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr. 236 din 09 iunie 2006 pentru aprobarea O.U.G nr. 110 / 2005 privind vânzarea spaţiilor proprietate privată a statului sau a unităţilor administrativ-teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical, trimisă cu adresa nr. Pl.X- 341 din 2 mai 2007 şi înregistrată sub nr. 31/548 din 3.05.2007.


Camera Deputaţilor este Cameră decizională, conform prevederilor art. 75 (1) din Constituţia României, republicată, şi art. 92 alin. (9) pct. 2 din Regulamentul Camerei Deputaţilor, republicat.


Senatul a respins propunerea legislativă în şedinţa din 26 aprilie 2007.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din  14.05.2007.


Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ cu nr. 1706/14.12.2006 precum şi Punctul de vedere al Guvernului cu nr. 102 din 12.01.2007 prin care nu susţine adoptarea iniţiativei legislative.
  

În urma dezbaterilor, membrii Comisiei, au constatat că, în conformitate cu dispoziţiile art. 8 din Legea administraţiei publice locale nr. 215/2001, cu modificările şi completările ulterioare, este necesar să fie consultată în prealabil Federaţia Autorităţilor Locale din România.

 De asemenea, termenul de 45 de zile prevăzut la pct. 2 ar trebui sa fie aplicabil doar pentru aprobarea listelor spaţiilor care au fost afectate destinaţiilor la care se face referire în Ordonanţa de urgenţă a Guvernului nr. 119/2005 în perioada cuprinsă între data intrării în vigoare a acestui act normativ şi aceea a intrării în vigoare a Legii nr. 236/2006. 
          Faţă de cele constatate, membrii Comisiei au hotărât, cu unanimitate de voturi, avizarea negativă a propunerii legislative.


În raport de obiectul şi conţinutul său, propunerea legislativă face parte din categoria legilor organice.
                              PREŞEDINTE,                  SECRETAR,
                             Sergiu  Andon                      George Băeşu
Consilier

Dr. George Cucu

